Държавен вестник, бр. 41, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  41
2. при обективна невъзможност да изпъл-
нява задълженията си; 
3. при отсъствие от заседания на изпълни-
телния съвет в четири последователни месеца;
4. при нарушаване на разпоредбите на този 
правилник;
5. при установяване на конфликт на инте-
реси в работата му;
6. при настъпване на някое от обстоятел-
ствата по чл. 11, ал. 5.
(2) Министърът на образованието и науката 
определя нов член на изпълнителния съвет 
от същата научна област, който отговаря на 
изискванията по чл. 11, ал. 2 и 5, за оставащия 
срок на мандата на основата на предложенията 
по чл. 11, ал. 3.
(3) При незадоволителна оценка на дейност-
та на Фонда за предходната година министърът 
на образованието и науката може да:
1. освободи изпълнителния съвет преди 
изтичане на неговия мандат;
2. предложи на изпълнителния съвет да 
освободи управителя преди изтичане срока 
на неговия договор за управление.
Чл. 13. Изпълнителният съвет:
1. подпомага министъра на образованието 
и науката при провеждане на политиката за 
развитие на научните изследвания в съответ-
ствие с Националната стратегия за научни из-
следвания и други стратегически и програмни 
документи, имащи отношение към развитието 
на научните изследвания в България; 
2. одобрява проект на Дългосрочен план 
за работа и развитие на Фонда и индикативна 
финансова рамка за програмния период на 
Европейския съюз и ги предлага за утвър-
ждаване от министъра на образованието и 
науката;
3. ежегодно одобрява и представя на ми-
нистъра на образованието и науката годишен 
отчет за дейността на Фонда; 
4. одобрява проект за бюджет на Фонда за 
следващата година и го предлага на министъра 
на образованието и науката до 31 януари на 
текущата година;
5. взема решение за новите конкурси, които 
да бъдат включени в годишната оперативна 
програма на Фонда; 
6. одобрява годишната оперативна програ-
ма на Фонда и я предлага на министъра на 
образованието и науката за утвърждаване; 
7. одобрява правила за определяне състава 
на научно-експертните комисии, избира тех-
ните членове и приема отчетите за тяхната 
работа;
8. одобрява правила за допустимите разходи 
за различните видове конкурси и указания 
за изразходване и отчитане на средствата, 
предоставени от Фонда, по предложение на 
управителя;
9. взема решения за откриване на кон-
курсните процедури и одобрява конкурсната 
документация, включваща и методика за 
оценка и класиране на проекти; 
10. за всеки конкурс утвърждава списък с 
класираните проекти, които са одобрени за 
финансиране; 
11. одобрява критерии за оценяване на из-
пълнението на проектите и правила за текущ 
контрол на изпълнението на договорите за 
финансиране на проекти; 
12. взема решения за разходването на 
средствата съобразно условията на чл. 22 от 
Закона за насърчаване на научните изслед-
вания и този правилник;
13. взема решения, свързани със защитата 
и управлението на интелектуалната собстве-
ност на Фонда; 
14. осъществява контрол върху набирането 
и изразходването на средствата на Фонда;
15. провежда конкурс за управител на 
Фонда съгласно чл. 19 и 20.
Чл. 14. (1) Изпълнителният съвет взема 
решения с мнозинство от повече от половина-
та от поименния си състав, освен ако в този 
правилник не е предвидено друго. 
(2) В заседанията на изпълнителния съвет 
участва и управителят с право на съвещате-
лен глас. 
(3) За заседанията на изпълнителния съвет 
се води протокол. Протоколът се подписва 
от председателя и членовете на изпълнител-
ния съвет и от секретаря на изпълнителния 
съвет – служител на фонда. Протоколите и 
приложенията към тях се съхраняват във 
Фонда и са с публичен достъп. 
(4) Всички решения на изпълнителния 
съвет задължително съдържат мотиви. Реше-
нията на изпълнителния съвет се публикуват 
на интернет страницата на Фонда заедно с 
мотивите не по-късно от две седмици след 
вземане на решението.
(5) Членовете на изпълнителния съвет от-
говарят солидарно за имуществените вреди, 
които са причинили вследствие на своята 
дейност на Фонда.
Чл. 15. Председателят и членовете на из-
пълнителния съвет, с изключение на предста-
вителя на Министерството на образованието 
и науката, получават възнаграждение в размер 
до 450 лв. на месец. Те имат право на възна-
граждение само за месеците, през които са 
участвали в заседания.
Чл. 16. В своята дейност изпълнителният 
съвет може да се подпомага чрез консултации 
и препоръки от национални или чуждестран-
ни експерти в съответните научни области.